5. ΝΟΜΟΣ 5469 της 9/13 Μαΐου 1932 Περί παροχής αδείας συνάψεως συναλλαγών επί ομολογιών εθνικών δανείων κατά την διάρκειαν της αναστολής της λειτουργίας του Χρηματιστηρίου. Άρθρ.1.-1.Κατά την διάρκειαν της αναστολής της λειτουργίας του Χρηματιστηρίου δύναται, αποφάσει των υπουργών της Εθνικής Οικονομίας και  Σελ. 268 Οικονομικών, να επιτραπή, κατ’ εξαίρεσιν, επί ωρισμένον χρονικόν διάστημα, η εν τω Χρηματιστηρίω Αθηνών διενέργεια συμβάσεων τοις μετρητοίς επί των ομολογιών των εθνικών δανείων ή ωρισμένων εξ αυτών, χωρίς εκ της συνάψεως τοιούτων συμβάσεων να θίγηται η υφισταμένη κατάστασις, θεωρουμένου του Χρηματιστηρίου ως διατελούντος εν αναστολή της λειτουργίας αυτού ως προς πάσας τας συνεπείας αυτής. 2.Αι εκ των ως άνω πράξεων προκύπτουσαι τιμαί δεν λαμβάνονται υπ’ όψιν εις ετέρας οιασδήποτε φύσεως σχέσεις, εκτός των κατά τον ν. 1023 (12.Μα.4) υποχρεώσεων των ασφαλιστικών επιχειρήσεων, ουδέ ασκούσιν επίδρασίν τινα επί της υφισταμένης κατά την αναστολήν της λειτουργίας του Χρηματιστηρίου καταστάσεως. 3.Αι κατά την παρ. 1 του παρόντος συναλλαγαί συνάπτονται υπό χρηματιστών αυτοπροσώπως, δι’ εκφωνήσεως και αντιφωνήσεως εν τω κύκλω της αιθούσης του Χρηματιστηρίου, καταχωρίζονται δ’ άμα τω καταρτισμώ αυτών εν ειδικώ βιβλίω και βεβαιούνται δια της υπογραφής του επόπτου και αμφοτέρων των συμβληθέντων χρηματιστών. 4.Δι’ αποφάσεως του υπουργού της Εθνικής Οικονομίας δύναται να ρυθμισθώσιν άλλως τα των μεσιτικών δικαιωμάτων των χρηματιστών, ως και ο τρόπος της διαθέσεως αυτών επί των κατά την παράγρ. 1 του παρόντος επιτετραμμένων συμβάσεων. 5.Πάσα παράβασις του παρόντος νόμου επιφέρει τας ποινάς του άρθρ. 30 του ν. 3632 περί Χρηματιστηρίων αξιών (ανωτ. αρ. 2), αίτινες επιβάλλονται υπό του β΄ χρηματιστηριακού δικαστηρίου. Άρθρ.2.-(Αναφέρεται εις την εκκαθάρισιν των χρηματιστηριακών συναλλαγών του Σεπτεμβρίου 1931). Άρθρ.3.-Ερμηνεύεται η παρ. 6 του άρθρ. 27 ν. 3632 (ανωτ. αριθ. 2). Άρθρ.4.-Η ισχύς της παρ. 4 του άρθρ. 10 του ν. 3632 αναστέλλεται δια χρονικόν διάστημα 6 μηνών από της άρσεως της αναστολής των εργασιών του Χρηματιστηρίου. Άρθρ.5.-Προστίθεται διάταξις εις το άρθρον 18 παρ. 1 ν. 3632 (ανωτ. αρ. 2). Άρθρ.6.-Προστίθεται παρ. 3 εις το άρθρ. 9 ν. 3632 (ανωτ. αριθ. 2). Άρθρ.7.-Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. 12.Π.α.3-5 Χρηματιστήρια 